**Варшаўская рымска-каталіцкая духоўная акадэмія** (польск.: Akademia Duchowna Rzymsko-Katolicka Warszawska) — вышэйшая рымска-каталіцкая навучальная ўстанова, што існавала ў Варшаве з 1836 па 1867 гг.

Гісторыя
--------

Указ імператара Мікалая І аб стварэнні Варшаўскай Рымска-каталіцкай духоўнай акадэміі
Касцёл Францысканаў на вуліцы Закрачымскай у 1855 годзе
Ужо ў 1816 годзе быў заснаваны багаслоўскі факультэт пры зноў створаным Варшаўскім універсітэце, рэктарам якога, у працяг цэлай першай эпохі яго існавання, быў святар Войцех Швяйкоўскі  (польск.) (бел.; акрамя таго, існавала ў Варшаве семінарыя, у якой вучыліся маладыя людзі, што жадалі прысвяціць сябе духоўнаму званню. У 1833 годзе, пасля Паўстання 1830—1831 гадоў універсітэт быў зачынены, а праз тры гады, па ўказе імператара Мікалая I ад 4 (15 кастрычніка) 1835 года, заснавана акадэмія, з выкладаннем на польскай мове. На яе ўтрыманне быў закладзены такі ж самы фундуш, што і папярэдніцы (Галоўнай Варшаўскай семінарыі) у суме 103.800 злотых, з дадаткам у 62.800 злотых.

9 лютага 1837 года ў касцёле святога Францыска  (польск.) (бел. адбыўся ўрачысты акт адкрыцця Варшаўскай рымска-каталіцкай духоўнай акадэміі. На чале акадэміі стаяў рэктар, які назначаўся імператарам з ліку двух кандыдатаў, прадстаўленых саветам акадэміі. Падпарадкоўвалася акадэмія Варшаўскаму архібіскупу. Па статуту ў складзе выкладчыкаў павінна было быць 7 прафесараў тэалагічных навук, 4 прафесара навук дапаможных, 2 лектары і адміністратар. Таксама ў акадэміі былі створаны кафедры:

* герменеўтыкі, археалогіі, біблейскай інтрадукцыі (вывучэнне Ветхага Запавету з габрэйскай мовай)
* герменеўтыкі, вывучэння Новага Запавету і грэцкай мовы
* выкладання Святога Пісьма
* тэалогіі дагматычнай
* тэалогіі маральнай і пастырскай
* царкоўнага права
* гісторыі Старога і Новага Запаветаў
* патралогіі, гамілетыкі з курсам польскай літаратуры і яе гісторыі
* філасофіі і яе гісторыі
* літаратуры лацінскай і грэцкай
* рускай мовы і літаратуры, французскай і нямецкай мовы

Казённых месцаў для студэнтаў было 40, але маглі быць і сваекоштныя выхаванцы, абавязаныя жыць у акадэміі; прыходнымі дапускаліся толькі манахі. Для паступлення ў акадэмію трэба было мець закончаную семінарскую адукацыю. Курс навучання складаў 4 гады, вакацыі былі зацверджаныя штогод з 15 ліпеня да 15 верасня. Выкладанне прадметаў вялося на польскай і лацінскай мовах. Пасля вучобы ў акадэміі выпускнікі атрымлівалі ступень кандыдата, магістра або доктара багаслоўя, з абавязкам прыняць месца, прапанаванае духоўным начальствам. Пасля Паўстання (1863—1864) гг. Варшаўская акадэмія была зачынена ў 1867 годзе, а слухачы яе былі пераведзеныя ў Пецярбургскую рымска-каталіцкую Акадэмію.

Рэктары
-------

* 1836—? — Войцех Ассалінскі
* 1842—1861 — Бонавентура Буткевіч

Гл. таксама
-----------

* Імператарская Рымска-каталіцкая духоўная акадэмія

Крыніцы
-------

1. 1 2  «Wiadamość o założeniu i otworzeniu Akademii duchownéj rzymsko-katolickiéj w Warszawie» (польск.) — Warszawa, 1837
2. ↑  Выпускники Варшавской духовной академии Akademia Duchowna Warszawska 1841, 1845—1847, 1850—1852, 1854—1862 r. (польск.)
3. ↑  Варшавская римско-католическая духовная академия // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
4. ↑  Wojciech Ossoliński (польск.) // Internetowy Polski Słownik Biograficzny
5. ↑  Butkiewicz Bonawentura(недаступная спасылка) (польск.) // eduteka.pl

Літаратура
----------

* «Wiadamość o założeniu i otworzeniu Akademii duchownéj rzymsko-katolickiéj w Warszawie» (польск.) — Warszawa, 1837
* «Rocznik religijny wyznań chrześcijańskich w Królestwie Polskiém: na rok 1847» (польск.) — Warszawa, 1847